Issue 3207, 2008 Die Kerkblad - Volume 110,
Issue 3207, 2008 Navigate this Journal About Current issue Previous issues Submit a paper Contact the editor Volumes & issues
Hulle wat sy Naam aanroep : uit die Woord
Ons staan op die drumpel van &apos;n nuwe jaar. Wanneer ons terugkyk en die jaar wat verbygevlieg het, in oënskou neem, dan was dit maar &apos;n jaar vol donker wolke. Ons voel nie meer veilig in die land waarin ons woon nie. En wat van die toekoms? Wat kan ons verwag in die jaar wat kom?
Deo volente - ons motto vir die nuwe jaar, 2008 : redaksioneel
Die Kerkblad 110, pp 6 –7 (2008)
Soms, as ons oor ons planne vir die toekoms praat, voeg ons die woorde DV (Deo volente), "as die Here wil", daarby. Soms word dit sagter uitgedruk, soos in my grootwordwêreld in die Noord-Karoo, met woorde soos : "as ons gespaar bly" of "as dit goed gaan".
Spanning in die kerk : hoofartikel
Wie enigsins wyd kennis neem van sake in die kerklike lewe, sal saamstem dat daar weinig kerkgemeenskappe in die wêreld is wat nie een of ander vorm van spanning ervaar nie. So heers daar spanning in die drie gereformeerde kerkgemeenskappe in Nederland met wie ons (GKSA) susterrelasies onderhou, daar heers spanning in die NGK, in die NHKA en daar is ook spanning by ons. Dis &apos;n feit soos &apos;n klip : ook by gereformeerde kerkgemeenskappe, ook by hulle wat soveel klem lê op Skrifgesag en Skrifgetrouheid, op die "Skrif alleen", ook by hulle by wie &apos;n mens dit die minste sou verwag, heers daar erge spanning en skerp meningsverskille oor talle sake.
Hierdie artikel sal te lank word indien die redes vir die spanning opgenoem en ontleed word, maar dit hang in geen geringe mate nie saam met ons Skrifinterpretasie - en met &apos;n groot stuk individualisme waarvan ons dikwels nie eers bewus is nie (en wat &apos;n nalatenskap van die modernisme is).
Ons wil by hierdie geleentheid graag die aandag vestig op die aard van die spanning asook op die hantering daarvan.
Luister, systap of ignoreer : brandpunt
Die Nuwe-Testamentikus Thomas Schreiner skryf dat hy onlangs in gesprek met &apos;n kollega gesê het : "Ek sou graag met jou standpunt wou saamstem. Maar dit lyk vir my &apos;n mens sal óór die teks van die Bybel moet spring om daarby uit te kom." Waarop die kollega geantwoord het : "Jy is reg. Máák daardie sprong. Máák daardie sprong."
Die redakteur gesels met ... Prof. Hans Maris
Johannes Willem Maris (gebore in 1941) is sedert 1993 professor in Dogmatiek aan die Teologiese Universiteit van die Christelik Gereformeerde Kerke in Nederland (CGKN), te Apeldoorn. Voor dit was hy 25 jaar lank predikant, eers in die gemeente van Vlissingen (1967-1975) en Hilversum (1975-1993). In Hilversum was hy ook die predikant van prof. Bert Floor, wat tans nog as emerituspredikant aan dié gemeente verbonde is.
Sy bemoeienis met Suid-Afrika het &apos;n lang geskiedenis. Deur middel van die sendingdeputate van die CGK was hy vir baie jare intensief betrokke by sendingwerk in Venda en KwaNdebele. Ds. Edward Netshitangani het vir hom &apos;n dierbare vriend geword. Hy het op hierdie manier ook die probleme leer ken wat die Doppers met hulle interne kerklike verhoudinge ondervind het, en het waargeneem dat die mooi struktuur van die Algemene Sinode meer teorie as praktyk was. As lid van die Deputate vir Korrespondensie met Buitelandse Kerke het hy verskeie kere (1991, 1994 en 2006) die Sinode van Potchefstroom besoek, en was hy intensief by samesprekings betrokke. As broeder tussen broeders het hy wel uiting gegee aan sy hartseer dat dit soms geblyk het dat hy as buitelander die swart broeders en susters van die Gereformeerdes in Afrika beter ken as hulleself.
2008 lê voor! : fokusartikel
Die Kerkblad 110, pp 16 –17 (2008)
Die nuwe jaar, 2008, lê soos &apos;n skoon bladsy voor ons - waarop ons self gaan skryf en waarop vir ons geskryf gaan word. In die nuwe jaar gaan sekere dinge met jou gebeur - dinge waaroor jy nie beheer het nie, gebeure waaroor jy bly gaan wees, en ander waaroor jy weer hartseer gaan wees.
Die nuwe lewe in Christus - teenoor godsdienstige formalisme : fokusartikel
In 2 Timoteus 3 : 5 skryf Paulus oor die mense van die laaste dae : "Hulle sal nog die uiterlike skyn van die godsdiens hê, maar die krag van die godsdiens sal hulle nie ken nie."
Twee dele van godsdiens
Hiermee word gesê dat godsdiens uiteraard uit twee dele bestaan, naamlik die sigbare uiterlike en die innerlike deel daarvan.
Met die nuwe mens beklee : fokusartikel
Die Kerkblad 110, pp 19 –21 (2008)
Die opdrag om met die nuwe mens beklee te word, kom twee keer in die Bybel voor. Die eerste keer in Efesiërs 4 : 24 en dan ook in Kolossense 3 : 10 (beide in die 1953-vertaling). In Romeine 13 : 14 staan dat die gelowige hom met die Here Jesus Christus moet beklee. Die betekenis van hierdie uitdrukkings kom baie duidelik na vore in die 1983-vertaling vir dieselfde verse.
&apos;n Nuwe gebod : fokusartikel
Op twee plekke in die Nuwe Testament is daar sprake van &apos;n nuwe gebod wat aan die gelowiges gegee is. In Johannes 13 : 34 sê Christus aan sy dissipels : "Ek gee julle &apos;n nuwe gebod : julle moet mekaar liefhê. Soos Ek julle liefhet, moet julle mekaar ook liefhê". In 1 Johannes 2 : 7-10 skryf die apostel : "Geliefdes, dit is nie &apos;n nuwe gebod wat ek aan julle voorskrywe nie, maar &apos;n ou gebod wat julle van die begin af gehad het. Die ou gebod is die boodskap wat julle gehoor het. Tog is dit ook &apos;n nuwe gebod wat ek aan julle voorskrywe. Dat dit werklik so is, is te sien in Jesus en ook in julle, want die duisternis is aan die verbygaan, en die ware lig skyn alreeds. As iemand beweer dat hy in die lig is, maar hy haat sy broer, is hy nog steeds in die duisternis. Wie sy broer liefhet, bly in die lig, en daar is niks wat hom laat struikel nie."
Ons is deel van &apos;n nuwe verbond : fokusartikel
In die algemeen sou ons van enige verbond kon praat as &apos;n ooreenkoms wat God as meerdere party aangaan met &apos;n persoon of &apos;n groep persone. Die hart van alle verbonde is die belofte : "Ek sal vir julle &apos;n God wees, en julle sal vir my &apos;n volk wees." Binne die konteks van hierdie artikel verwys die begrip "ou verbond" veral na die verbond wat God by Sinai met die volk Israel opgerig het (Eks 24). Let op enkele van die plegtige handelinge wat met die verbondsluiting by Sinai gepaardgegaan het.
&apos;n Nuwe lied in die nuwe jaar : fokusartikel
Die Nuwe Testament begin en eindig met &apos;n uitstorting van liedere. Die geboorte van Jesus het die eerste uitstorting tot gevolg gehad. Vier liedere kom in die eerste twee hoofstukke van Lukas voor : Die lofsang van Maria - die Magnificat (Luk 1 : 46-55), van Sagaria - die Benedictus (Luk 1 : 68-79), van Simeon - die Nunc dimittis (Luk 2 : 29-32) en die lofsang van die engele - die Gloria in excelsis Deo (Luk 2 : 14).
Die nuwe hemel en die nuwe aarde : fokusartikel
Ons praat nou oor dinge waarvan ons uit onsself niks weet nie. En : niemand was al daar om vir ons presiese gegewens of feite te gee nie. So : nederige terughoudendheid is nodig. Maar : dit is opvallend dat juis oor die "toekomstige dinge" deur die eeue en in baie geloofsgroepe die sekerste, absolutistiese uitsprake voorkom.
In hierdie kort artikel sal daarteen gewaak word. Die sekerste enkele feit hieroor is dat die kinders van God se ewige salige lewe nie in die hemel is nie, maar op die nuwe aarde sal wees.
Die kerke irrelevant vir die samelewing? (2) Betrokkenheid by die samelewing - hoe dit bereik kan word : diskussie
Die Kerkblad 110, pp 32 –36 (2008)
Die vrae wat in die vorige artikel gestel is, kan konkreet met &apos;n hipotetiese geval verduidelik word. Wat sal gebeur as al die predikante, pastore en priesters begin staak deur op te hou preek? En die "gewone" Christene (na raming 77% van ons bevolking) nie meer kerk toe wil gaan nie? Sal die wêreld daarbuite dit agterkom en tot stilstand kom? Of sal die samelewing nie eers van so &apos;n godsdienstige staking bewus wees nie, omdat die lewe normaalweg voortgaan?
Messiaanse psalms as (onnodige) bron van onenigheid : diskussie
Dis algemeen bekend dat daar in die Gereformeerde Kerke in Suid-Afrika ernstige, selfs felle onenigheid bestaan oor die feit dat in die nuwe omdigting in Psalms 2, 45 en 110 die Messiaanse element nie eksplisiet in die omdigting verdiskonteer word nie.
Die verlange van die Koragiete : aktueel
Die psalms van die Koragiete is van die mooistes in die Bybel. Psalms 42-49, 84, 86, 86 en 88 is deur hulle geskryf. Hierdie psalms het &apos;n bekoring en &apos;n diepsinnige tema wat spreek van hoop, geloof, liefde en verlange - &apos;n smeking om naby God te wees. Psalm 42 : "Soos &apos;n wildsbok smag na waterstrome, so smag ek na U, o God, na die lewende God. Wanneer kan ek gaan en voor God verskyn?" Dan die vraag wat ook roep : "Wanneer sal ek ná swerftog en benouing God weer sien in klaar aanskouing?"
Jesaja 12 : 1-6 - &apos;n profetiese vreugdeslied : aktueel
Jesaja 12, &apos;n profetiese lied van ses verse, is vol vreugde en beloftes van God se teenwoordigheid. Hierdie triomfantlike lied met sy messiaanse implikasies is die slot van &apos;n deel van elf hoofstukke oor Juda en Jerusalem.
Hedendaagse vakkundiges verdeel die boek Jesaja in twee dele : hoofstukke 1-39 en 40-66. Hulle voer aan dat verskillende aksente - oordeel en vertroosting - moontlik kan dui op verskeie skrywers. &apos;n Volgehoue tema dwarsdeur die boek wat egter die siening van een skrywer voorstaan, is die frase : die Heilige van Israel (12:6). Hierdie Naam en titel van God oorspan beide dele (12 keer in hoofstukke 1-39 en 14 keer in hoofstukke 40-66). Die Evangelieskrywers en ook Paulus verwys na &apos;n enkele profeet (Matt 3:3; Luk 3:4-6; Joh 12:38-41; Rom 10:16, 20).
As die Here die huis maak ... : besinning
Op 2 Mei 2007 is Anna Cloete dood, na vier jaar se stryd teen nierkanker. Sy was 58 jaar lank getroud met prof. TT Cloete. Van 1980 af was sy in en deur sy poësie "bekend" aan baie wat haar nooit persoonlik gesien of ontmoet het nie.
Vir dié wat haar op die wyse leer ken het, sal sy in &apos;n besondere sin bly lewe, al het sy ook gesterwe.
Predikante kan ook aan stres ly! : aktueel
Corinne Badenhorst and
Die predikante wat aan die navorsing deelgeneem het, voel oor die algemeen gemiddeld toegerus en bekwaam om hulle werk te doen. Daar is ook by hulle gemiddelde duidelikheid oor wat hulle behoort te doen en wat hulle moet bereik. Hulle voel nie oor die algemeen, soos ander werkendes, gemiddelde konflik tussen verskillende rolle wat hulle moet vertolk nie. En, enkele uitsonderings ten spyt, plaas hulle fisiese werksomgewing nie onbehoorlike stres op hulle nie.
Jezus of Nazareth : From the baptism in the Jordan to the transfiguration, Pous Benediktus XVI : resensie-artikel
Om die minste daarvan te sê, sou &apos;n mens hierdie nuwe boek van pous Benediktus XVI as "merkwaardig" kan bestempel. Die merkwaardige lê daarin dat die Man in die Vatikaan as &apos;t ware agter die beskermende mure van sy ampsposisie binne die Rooms-Katolieke Kerk uitkom om homself op die veld van die sogenaamde histories-kritiese Bybelwetenskap te waag - sonder om vir homself &apos;n bevoorregte posisie op te eis. Daarmee stel hy homself ook bloot aan die spervuur van menings in &apos;n openbare gesprek, met al die kritiek en teenkritiek wat so eie daaraan is. "Dit is nie nodig om gesê te word dat hierdie boek geensins &apos;n oefening van die leergesag is nie, maar dat dit uitsluitlik &apos;n uitdrukking van my persoonlike soeke &apos;na die aangesig van die Here&apos; (vgl. Ps 27:8) is. Dit staan elkeen dus vry om my te weerspreek ..."
Besoek aan kerke in Korea en Japan : van oraloor
Gedurende September 2007 het prof. Callie Coetzee en ds. Ben Fourie die kerke in Korea en Japan besoek. In Korea het ons onder andere die Sinode van die Koreaanse kerke (Kosin) bygewoon, die Teologiese Skool besoek en besoeke aan kerke in Pusan en Seoul gebring. Dit was wonderlik om soveel bekende gesigte weer raak te loop, veral die oudstudente van Potchefstroom, soos Paul Bae en Yeol Kim en hulle gesinne. Hulle het uit hulle pad gegaan om ons met vriendelike gasvryheid te bederf.